cyanic-selkie/wikianc huggingface dataset:
Իվան Գոլունով
Կենսագրություն
1990-ական թվականների վերջին նա ստաժավորում է անցել «Նովայա գազետայում», այնուհետև աշխատել է «Աֆիշա» ամսագրում, որտեղ գրել է Մոսկվայի մարզի ուղեցույցը ։ Աշխատել է «Վեդոմստի» (2003-2005, 2008-2009), Ֆորբս (Ռուսաստան) (2005-2008) թերթերում, «Սլոն» հրատարակչությունում (2009-2014), ՌԲԿ մեդիահոլդինգում (սկսած 2014-ից), ինչպես նաև՝ «Դոժդ» հեռուստաընկերությունում (2012-2013)։ 2016 թվականից հանդիսանում է «Մեդուզա» համացանցային-հրատարակչության հատուկ թղթակից, որպես ֆրիլանսեր ։
2018 թվականի սկզբից սկսել է Ռուսաստանում սգո բիզնեսի հետաքննությունը, որը նվիրված էր 2016 թվականի մայիսի 14-ին Խովանսկոյե գերեզմանատանը տեղի ունեցած կռվին ։ 2018 թվականի օգոստոսի 14-ին «Մեդուզայում» հրապարակվեց «Դագաղ, գերեզմանատուն, հարյուրավոր միլիարդավոր ռուբլիներ։ Ինչպես պաշտոնյաները, ուժայիններն ու ավազակները կիսում սգո շուկան՝ և ինչ գործ ունի այստեղ Տեսակը» անվամբ հետաքննության առաջին մասը ։ 2019 թվականի փետրվարին Գոլունովը սկսեց Մոսկվայում իրավիճակի վերաբերյալ հետաքննության երկրորդ մասը, սևագրությունը նա հանձնեց խմբագրին իր ձերբակալությունից մի ժամ առաջ, լրամշակված հոդվածը հրապարակվեց իր ազատ արձակվելուց հետո՝ 2019 թվականի հուլիսի 1-ին ։
Ձերբակալություն ու դատ
Իվան Գոլունովը ձերբակալվել է Մոսկվայի կենտրոնում 2019 թվականի հունիսի 6-ին 14:30-ի շրջակայքում, թմրանյութերի վաճառքի փորձի կասկածանքով, իսկ Վեշնյակովսկի փողոցում գտնվող իր բնակարանը խուզարկեցվել է։ Իրավապաշտպանների, լրագրողական համայնքի ու բազմաթիվ հասարակական գործիչների կարծիքով՝ ձերբակալման գործընթացն ու Գոլունովի նկատմամբ հետագա օպերատիվ գործողություները իրականացվել են օրենքի կոպիտ խախտումներով, իսկ «Գոլունովի գործը»՝ ամբողջովին շինծու է, որի նպատակն է լրագրողի հետագա մասնագիտական գործունեության խոչընդոտելը։ Ձերբակալման օրը Գոլունովը հասցրեց փոխանցել սգո բիզնեսի մասին հետաքննության սևագիրը «Մեդուզայի» իր գործընկերներին ։ Հետաքննությունը, որը Իվան Գոլունովը համարում էր իր քրեական հետապնդման պատճառը հետաքրքրեց մոտ 15 հրատարկչությունների (ինչպես փոխանցում է «Ինտերֆաքսը», այդ մասին հաղորդեց «Մեդուզայի» գլխավոր խմբագիր Իվան Կոլպակովը)։
Հունիսի 7-ին Ռուսաստանի Դաշնության ներքին գործերի նախարարությունը հրապարակեց թմրանյութերի ինը լուսանկարներ, որոնք իբր հայտնաբերվել են Գոլունովի մոսկովյան տանը ։ Վկայակոչվելով այդ փաստերին ՌԴ նախագահի մամլո խոսնակ՝ Դմիտրի Պեսկովը, պատասխանեց Գոլունովի գործին մասին լրագրողների տված հարցերին։ Ավելի ուշ ՆԳՆ-ն ճշտեց, որ Իվան Գոլունովի բնակարանում արվել է միայն մեկ լուսանկար ։
Հունիսի 8-ին ժամը 12:25-ին Գոլունովին մեղադրանք առաջադրվեց խոշոր չափերի թմրանյութեր վաճառել փորձելու համար (ՌԴ Քրեական օրենսգրքի 30-րդ հոդվածի 3-րդ մասով, ՔՕ 228.1 հոդվածի 4-րդ մասի կետ «գ»-ով)։ Ոստիկանների տարբերակով` նա մտադիր էր վաճառել 3,56 գր. մեֆեդրոն, ու ևս 5,42 գր. կոկային էլ պահել է տանը ։
Ավելի ուշ Գոլունովի ինքնազգացողությունը վատանում է, սակայն քննիչ Իգոր Լոպատինն ու ՆԳՆ-ի Արևմտյան շրջանի գլխավոր քննիչ Եվգենի Մաշինը երկու անգամ խոչընդոտում են կողերի փակ կոտրվածքի ու գլխուղեղի ցնցումի կասկածով այնտեղ եկած շտապ օգնության բրիգադների աշխատանքներին ու մերժում են հոսպիտալացնել նրան ։ Այդ ժամանակահատվածում քննիչ Իգոր Լոպատինը փաստաբաններ՝ Դմիտրի Ջուլիայից ու Օլգա Դինզեյից պահանջեց չհրապարակման ստորագրություն տալ, ինչպես նաև հաղորդեց, որ պատրաստվում է դատարանից խնդրել երկարաձգել ձերբակալությունը մինչև 72 ժամ։ Սակայն հետագայում Գոլունովին այնուամենայնիվ տեղափոխեցին 71-րդ հիվանդանոց։ Ըստ շտապ օգնության բժիշկների՝ Գոլունովի վրա հայտնաբերվել են վնասվածքներ՝ արյունահավաք գլխի մազածածկույթի ու ծոծրակային մասերում, կրծքավանդակի բազմակի քերծվածքներ առջևի ու հետևի մակերևույթի վրա, 10-11-րդ կողերի վնասում, նաև կասկածում են փակ գանգուղեղային վնասվածք ու գլխուղեղի ցնցում։
Իրավապաշտպան Պավել Չիկովի տվյալներով ձերբակալման պահից արդեն անցել է 48 ժամ, դատարանը խափանման միջոց չի ընտրել, համաձայն (ՌԴ ՔՈ-ի 94-րդ հոդվածի 2-րդ մասի) նա պետք է անհապաղ ազատ արձակվի դատարանի, դատախազի, քննիչի կամ քննչական մարմինի կողմից (ՌԴ ՔՈ-ի 10-րդ հոդված մաս 2)։
Հունիսի 8-ի երեկոյան դատավոր Միխայիլ Մաքսիմովը մինչև օգոստոսի 7-ը տնային կալանք նշանակեց Գոլունովին։ Լրագրողին ազատեցին որոշ լրացուցիչ քննչական գործողություններ կատարելուց հետո  ։
ԶԼՄ-ների ու հասարակության արձագանք
Հունիսի 8-ին ռուսական հեռուստաալիքների գլխավոր նորություններով, վերլուծական ու հասարակական-քաղաքական հաղորդումներով տարածվեց տեղեկատվություն, համաձայն որի Գոլունովի մասնակցություն է ունեցել թմրամիջոցների ապօրինի շրջանառության մեջ :
Իվան Գոլունովի ձերբակալությունը բուռն արձագանք ստացավ միջազգային հեղինակավոր լրագրողների ու իրապաշտպանական կազմակերպությունների կողմից, ինչպես նաև խոշոր բացասական արձագանք ռուս հասարակության մեջ ։ Հունիսի 7-8-ը առանց դադարի Մոսկվայում՝ ներքին գործերի նախարարության գլխավոր շենքի ու Նիկուլինսկի դատարանի մոտ անցկացվում էին միայնակ պիկետային ակցիաներ ի աջակցություն Գոլունովի, նմանատիպ ակցիաներ անցկացվեցին նաև՝ Սանկտ Պետերբուրգում, Նովոսիբիրսկում, Վլադիվոստոկում ու բազմաթիվ քաղաքներում։
Բազմաթիվ հասարակական գործիչներ ու իրավապաշտպանական կազմակերպություններ աջակցություն հայտնեցին Գոլունովին։ «Անհապաղ ազատ արձակել Իվան Գոլունովին»` այսպիսի վերնագիր ուներ լրագրողների արհմիության ու ԶԼՄ-ների աշխատակիցների բաց նամակի վերնագիրը.
Մեդիազոնա համացանցային-հրատարկչությունը հրապարակեց բաց նամակ` «Մեր ետևից եկել են» վերնագրով.
Մենք կասկած չունենք, որ ձերբակալումը կապված է Գոլունովի աշխատանքի հետ, իսկ թմրամիջոցները նրանք են նետել` կոշտ ու ցուցադրական։ Որպեսզի վախենցնեն բոլորին։ Նրան ծեծել են ոստիկանությունում։ Իր մոտ չեն թողնում փաստաբանին։ Շուտով դատարանը կարող է նրան ուղարկել ՁՊՎ:
Ակցիաներ ի աջակցություն Իվան Գոլունովի անցկացվեցին Լոնդունում Ռուսաստանի դեսպանատան, Վարշավայում Ռուսաստանի դեսպանատան, Իսրայելում Ռուսաստանի դեսպանատան մոտ, ինչպես նաև Բեռլինում ու Մինսկում։ Հունիսի 11-ին` պիկետներ անցկացվեցին Ռիգայում Ռուսաստանի դեսպանատան մոտ
Հունիսի 9-ին «Լուրեր. Հերթապահ մաս» հաղորդման մեջ «Ռասիա-24» հեռուստաընկերության եթերում, տարածվեց տեղեկություններ Գոլունովի հարբածության մասին։ Ցուցադրված տեղեկանքում պատմվում էր ձերբակալման պահին Գոլունովի հարբածության մասին, վերջին թողարկումում հարբածության մասին տեղեկությունները վերագրվեց որպես ոստիկանների կողմից հաղորդում ։
Հենց այդ օրը ռուսական «Կինոտավր» կինոփառատոնի XXX բացման արարողության ժամանակ ժյուրիի նախագահ Կոնստանտին Խաբենսկին իր աջակցությունը հայտնեց Իվան Գոլունովին.
Այսօր փորձում են փակել մի անհարմար լրագրողի, ով փորձում է ճիշտն ասել։ Եթե դա հաջողվի, ապա, իմ ընկերներ, վաղը այս հիասքանչ կինոփառատոնը նույնպես կդառնա անհարմար` ամենայն հարգանքով Վլադիմիր Ռոստիսլավովիչի նկատմամբ` կարող է անհարմար դառնալ նույն պատճառով, ուստի ես մտածում եմ, որ պետք է միասնական լինենք…
Պատմության մեջ առաջին անգամ ՌԲԿ-ն, «Կոմերսանտն» ու «Վեդոմստին» հունիսի 10-ին համատեղ հայտարարությամբ հանդես եկան ու միանման շապիկներով, որոնք առաջին գծի վրա գրած էր` «Ես/Մենք Իվան Գոլունով ենք» ։
«Կրեմլում հետևում են «Մեդուզայի» լրագրող Իվան Գոլունովի քրեական գործին», - հայտարարեց Ռուսաստանի նախագահի մամլո խոսնակ Դմիտրի Պեսկովը։
Նախագահի մամլո խոսնակին հարցրեցին, թե ինչպե՞ս է Կրեմլը գնահատում ոստիկանության աշխատանքը, որը Գոլունովի ձերբակալման առաջին ժամերից ապատեղեկացրել է հանրությանը` հրապարակելով Գոլունովի հետ կապ չունեցող նարկոլաբարատորիաների լուսանկարներ ։
«Սխալ հնարավոր է։ Սխալներ են թույլ տալիս այդ թվում նաև լրագրողները, երբ գրում են այս կամ այն նյութերը։ Ընդ որում, մեծ քանակությամբ», - պատասխանեց Պեսկովը։
Մարդու իրավունքների պաշտպան Տատյանա Մոսկալկովան օմբուդսմենի ամենամյա զեկույցի ժամանակ, նախագահ Վլադիմիր Պուտինին զեկուցել է «Մեդուզայի» հատուկ թղթակից Իվան Գոլունովի գործի մասին ։
Ռուսական հրատարակչությունների լրագրողներ, այդ թվում՝ «Դոժդ», «Նովայա գազետա», «Մոսկվայի Էխո», «Սնոբ», The Bell, RTVi ու «Մեդիզոնա», հարցումներ ուղարկեցին քննչական կոմիտե, Գլխավոր դատախազություն, ՆԳՆ ու Մոսկվայում ՆԳՆ-ի կենտրոնական կառավարում պահանջելով «Մեդուզայի» լրագրող Իվան Գոլունովի ձերբակալման պատճառով անցկացնել ծառայողական քննություն։
Գլխավոր դատախազությունը հետաքրքրվել է բոլոր շահագրգիռներ անձանցով ու գնորդներով, ովքեր արևմտյան վարչական շրջանում մասնակցություն են ունեցել թմրանյութերի գործով միջոցառումներին ։
Դաշնության խորհրդի խոսնակ Վալենտինա Մատվիենկոն լիագումար նիստի ժամանակ տվյալներ հաղորդեց նախօրեին՝ իր ու գլխավոր դատախազ Յուրի Չայկոյի հետ տեղի ունեցած հանդիպումից, ու հավելեց, որ ստացել է գլխավոր դատախազության ու անձամբ Չայկայի կողմից Գոլունովի գործի նկատմամբ խիստ հսկողության երաշխիքներ ։
2019 թվականի հունիսի 11-ին Կոռուպցիայի դեմ պայքարի ֆոնդը հրապարակեց հետաքննություն, որում նշվում էին Գոլունովի գործի ենթադրյալ պատվիրատուները      ։
2019 թվականի հունիսի 12-ին Կրեմլում Վլադիմիր Պուտինի կողմից պետական պարգևների հանձման ժամանակ հայտնի դաշնակահարի դուստր՝ լրագրող Աննա Լուգանսկայան ի աջակցություն Իվան Գոլունովի եկավ «Ես/Մենք Իվան Գոլունով ենք» վերնաշապիկով      ։
Հետապնդման դադարեցում
Հունիսի 9-ին Ռուսաստանի առողջապահության նախարարության արտահաստիքային հոգեբույժ-նարկոլոգ Եվգենի Բրյունը հայտարարեց, որ Գոլունովի հետազոտված կենսաբանական նյութում թմրանյութի հետքեր չկան ։
Երեքշաբթի՝ հունիսի 11-ին ՆԳ նախարար Վլադիմիր Կոլոկոլցևը հայտարարեց, որ «մեղքի չապացուցված լինելու պատճառով» «Մեդուզայի» հատուկ թղթակից Իվան Գոլունովի նկատմամբ հարուցված քրեական գործը կարճվում է, իսկ հենց Իվան Գոլունովը ազատ կարձակվի տնային կալանքից ։
ТАСС գործակալությունը հղում անելով ներքին գործերի նախարար Վլադիմիր Կոլոկոլցևին հաղորդեց, որ Գոլունովին ձերբակալած ոստիկանները, քննության ընթացքում հեռացված են աշխատանքից։ Մոսկվայի գլխավոր վարչության թմրադեղերի ապօրինի շրջանառության բաժնի պետ գեներալ-մայոր Յուրի Դևյատկինը և Մոսկվայի Արևմտյան շրջանի ոստիկանապետ գեներալ-մայոր Անդրեյ Պուչկովը կհեռացվեն Ռուսաստանի ՆԳՆ-ում աշխատանքից ։
«Մեդուզայի» գլխավոր տնօրեն Գալինա Տիմոշենկոն շնորհակալություն հայտնեց բոլոր այն մարդկանցից, ովքեր աջակցել են Գոլունովին ։
Ավելի ուշ Տիմոշենկոն, «Մեդուզայի» գլխավոր խմբագիր Իվան Կոլպակովը, «Նովոյ գազետայի» խմբագրական խորհրդի նախագահ Դմիտրի Մուրատովն ու The Bell-ի հիմնադիր Ելիզավետա Օստետինսկայան համատեղ հայտարարությամբ հանդես եկան, որում հաղորդեցին, որ անմեղ մարդու նկատմամբ քրեական հետապնդման դադարեցումը համարում եմ միջազգային աջակցության հետևանք, և, որ լրագրողական հետաքննությունները կշարունակվեն ։
«Իրավապաշտպան բացիկներ» կազմակերպության փաստաբան Սերգեի Բադամշկինը հայտարարեց, որ նա և իր պաշտպանյալը կօժանգակեն քնննությանը այլ քրեական գործի շրջանակներում ։
Տնային կալանքից ազատ արձակվելուց հետո Գոլունովը առաջին անգամ հանդես եկավ մեկնաբանությամբ. «Իմ բարոյական վնասի փոխհատուցում կլինի այն, որ նման բան այլևս ոչ ոքի հետ տեղի չունենա», - ասաց լրագրող, հավելելով, որ կշարունակի իր աշխատանքը ։
Լրագրողի ազատ արձակվելուց հետո ՌԲԿ-ն ու Կոմերսանտը հրապարակեցին Գոլունովի դեմ քրեական գործի մասնակից ոստիկանների լուսանկարներն ու հետևյալ ցուցակը՝
2019 թվականի հունիսի 13-ին Ռուսաստանի Դաշնության նախագահ Վլադիմիր Պուտինը Գոլունովի գործի հետ կապված աշխատանքից հեռացրեց ՆԳՆ-ի երկու գնդապետների՝ ՆԳՆ-ի մոսկովյան տարածքային կառավարման թմրամիջոցների շրջանառության վերահսկողության վարչություն բաժնի պետ Յուրի Դեվյատկինին ու ՆԳՆ-ի Մոսկվայի արևմտյան վարչական շրջանի ղեկավար Անդրեյ Պուչկովին։ ՌՔԿ-ն նաև ստուգումներ է իրականացնում Գոլունովի քրեական գործը մշակած ու նրան ձերբակալած իրավապահների նկատմամբ։ Նրանց ժամանակավոր հեռացրել են պաշտոններից ։
Իվան Գոլունովը քրեական գործի դադարեցումից հետո տվեց առաջին հարցազրույցը, որում պատմեց լրտեսումների ու սպառնալիքների մասին ։
Հունիսի 15-ին Գոլունովը հարցաքննվեց որպես վկա, այն գործով, որով նրան մեղադրում էին։ Այդ մասին հայտնեց իր փաստաբան Սերգեյ Բադամշինը ։
Հունիսի 16-ին վերցվել է որպես պետական պաշտպանության տակ գտնվող վկա ։
Հետևանք
Հունիսի 12-ին Մոսկվայում անցկացվեց չհամաձայնեցված երթ քրեական գործերի կեղծման դեմ, ի սկզբանե այն ներկայացվել էր որպես Իվան Գոլունովի ազատության համար երթ ։ Նախօրեին՝ Գոլունովի ազատ արձակումից հետո, «Մեդուզան» հայտարարությամբ հանդես եկավ, որում հունիսի 12-ին առաջարկեց «մի փոքր խմել», այնուհետև զբաղվել համաձայնեցված ակցիայի կազմակերպման հարցերով ։ Հունիսի 12-ին ակցիայի կազմակերպիչները հրաժարվեցին փակ ռեժիմում համաձայնության գալ Մոսկվայի քաղաքապետարանի հետ, իսկ «Դոժդ» հեռուստաընկերության եթերում հանրային քննարկման առաջարկից հրաժարվեցին քաղաքապետարանի ներկայացուցիչներն ու դիմում գրեցին դատախազություն պատրաստվող ակցիայի մասին ։ Կազմակերպիչների մի խումբն էլ համաձայնեցին պաշտոնյաների հետ խոսել իրենց պայմաններով, սակայն հաջողության չհասան ։ Ակտիվիստները ակցիայից չեն պատրաստվում հրաժարվել."Մենք ողջունում ենք ՆԳՆ-ի որոշումը դադարեցնել քրեական հետապնդումը մեր ընկերոջ ու կոլեգա՝ Իվան Գոլունովի նկատմամբ ու նախաձեռնած միջոցառման հիմնական խնդիրը համարում ենք կատարված։ Սակայն, չնայած Իվանի ազատ արձակվելուն, երթը դեռ արդիական է՝ մեղավորները պատժված չեն ։"
Մասնակիցները պահանջում էին պատժել նրանց, ովքեր Գոլունովին թմրանյութեր են նետել, սարքել ու պատվիրել քրեական գործը ։ Մոսկվայում ի աջակցություն Իվան Գոլունովի տեղի ունեցած երթի ժամանակ ձերբակալվեց 549 մարդ, այդ թվում «Վեդոմստիի» թղթակից, ինչպես նաև քաղաքական գործիչ Ալեքսեյ Նավալնին     ։
Ակցիայի ընթացքում ու ավարտից հետո ցուցարարների կողմից արձանագրվել են իրավապահ մարմինների կողմից օրենսդրության խախտումներ ։
Հետագայում նախատեսվում են նոր ցույցեր, դրա մասին ավելի մանրամասն Իվան Գոլունովի գործ հոդվածում ։
Քաղաքացիական ակտիվություն
Գոլունովը բազմիցս բողոքներ է ներկայացրել քաղաքային ենթակառուցվածքների խնդիրների վերաբերյալ, դրանք ուղարկելով Մոսվայի քաղաքապետի պորտալ՝ «Նաշ գորոդ»։ 2017 թվականին նա նկատեց, որ Վնուկովո օդանավակայանի մոտ գտնվող հրապարակում դադարել են վառվել լապտերները։ Պորտալում Գոլունովը հաղորդեց այդ խնդրի մասին։ 21 օր անց նրան պատասխանեցին ու խոստացան անցկացնել վերանորոգման աշխատանքներ։ Նա սկսեց սպասել, ու սպասեց ևս 768 օր։ Ի վերջո, լապտերները պարզապես ապամոնտաժվեցին։ Սակայն, 2019 թվականի հունվարի դրությամբ՝ լրագրողը «Նաշ Գորոդը» «արդյունավետ գործիք» անվանեց այն դեպքում, եթե պետք է մերկասառույցը մաքրել մայթերից կամ միացնել լամպ շքամուտքի մոտ ։
Իվան Գոլունովի հետաքննություններ
Իվան Գոլունովի հրապարակումները ժամանակագրական կարգով՝
Արտաքին հղումներ
Կատեգորիա:Անձինք այբբենական կարգով Կատեգորիա:Հունվարի 19 ծնունդներ Կատեգորիա:1983 ծնունդներ Կատեգորիա:Մոսկվա քաղաքում ծնվածներ Կատեգորիա:Ռուս լրագրողներ
Պոկրովկա (գյուղ, Պետրովսկի շրջան)
Պոկրովկա (Покровка), գյուղ Ուկրաինայի Կիրովոգրադի մարզի Պետրովսկի շրջանում։
2001 թվականի տվյալներով Պոկրովկա գյուղում բնակվում էր 84 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Պետրովսկի շրջանի բնակավայրեր Կատեգորիա:Ուկրաինայի գյուղեր
Սերխիո Ռիկո
Սերխիո Ռիկո (իսպ.՝ Sergio Rico González, ), իսպանացի ֆուտբոլիստ, իսպանական «Սևիլյա» ակումբի և Իսպանիայի հավաքականի դարպասապահ։ 2016 թվականի Եվրոպայի առաջնության մասնակից։
«Սևիլյա»
Սերխիոն «Սևիլյայի» սան է։ Տեղափոխվել է առաջին թիմ 2014 թվականին։ Իր դեբյուտը թիմի կազմում նշել է 2014 թվականի սեպտեմբերի 14-ին՝ «Խետաֆեի» դեմ խաղում ։
Արտաքին հղումներ
Կատեգորիա:Սևիլյայի ֆուտբոլիստներ Կատեգորիա:Իսպանացի ֆուտբոլիստներ Կատեգորիա:Ֆուտբոլիստներ այբբենական կարգով‎ Կատեգորիա:Ֆուտբոլի դարպասապահներ Կատեգորիա:Իսպանիայի հավաքականի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ
Լատվիայի պետական կառուցվածք
Լատվիայի քաղաքական կառուցվածք, խորհրդարանական ունիտար հանրապետություն։ Երկրի քաղաքական կառուցվածքի հիմքը Սահմանադրությունն է կամ Սաթվերսմեն (Satversme), որը ընդունվել է 1922 թվականի փետրվարի 15-ին, դադարեցվել է 1934 թվականին, իրավաբանորեն սկսել է գործել 1990-1993 թվականներին, Լատվիան իրեն դիտում է որպես 1918-1940 թվականներին գոյություն ունեցող Լատվիայի Հանրապետության շարունակություն, Լատվիական ԽՍՀ-ի հետ իրավահաջորդություն չի ճանաչվում, քանի որ վերջինս, ըստ պաշտոնական վարկածի, օկուպացիոն ռեժիմ էր։
Պետության ղեկավար
Պետության ղեկավարը պետության նախագահն է (Valsts prezidents) (2015 թվականի հուլիսի 8-ից՝ Ռայմոնդս Վեյոնիս), Սեյմի հասարակ մեծամասնությամբ ընտրված փակ քվեարկությամբ 4 տարի ժամկետով ։
Խորհրդարան
Սեյմ (Saeima), Լատվիայի խորհրդարանը, որը 4 տարով ընտրվում է քաղաքացիների կողմից, բաղկացած է 100 պատգամավորից։ Քվեարկության համակարգը համամասնական է, բայց ընտրվում են 5 ընտրատարածքների պատգամավորներ, կա Սեյմ անցնելու 5%-ի շեմը (մանդատների բաշխմանը մասնակցելու համար ցուցակում պետք է հավաքել երկրում ընտրություններին մասնակցած ընտրողների 5%-ը) ։
Դատական իշխանություն
Դատավորները հաստատվում են Սեյմի պաշտոնում։ 10 տարով նշանակվող 7 դատավորներից գոյություն ունի Սահմանադրական դատարան ։
Փորձաշրջան անցնելուց հետո մյուս դատարանների դատավորները պաշտոններում հաստատվում են մինչև 65 տարին լրանալը։ Գոյություն ունեն ընդհանուր իրավասության դատարանների երեք մակարդակ (քաղաքացիական և քրեական գործերով)՝ շրջանային (քաղաքային), շրջանային և Գերագույն դատարան, ինչպես նաև (2004 թվականից) վարչական շրջանային դատարան (առաջին ատյանի) և վարչական շրջանային դատարան (վերաքննիչ)։ Վարչական գործերով վճռաբեկ բողոքները քննում է Գերագույն դատարանը ։
Տեղական ինքնակառավարման համակարգ
Այս բարեփոխումների առաջին փուլը գյուղխորհուրդների կամայականացումն էր, քաղաքային խորհուրդների վերանվանումը Դումայի և Ռիգայի շրջաններում ինքնակառավարման վերացումը, երկրորդը՝ շրջանային ինքնակառավարման գործառույթների և կարգավիճակի կրճատումը (շրջանային խորհուրդները դադարել են ընտրովի մարմին լինելուց.դրանք կազմում էին ստորադաս կամային, քաղաքային և ժամանակի ընթացքում երկրամասային ինքնակառավարումների ներկայացուցիչները), երրորդ փուլը յուրաքանչյուր շրջանում մի քանի երկրամասի ստեղծումն էր՝ նախկին մի քանի կամարների և քաղաքների միավորմամբ շրջանային նշանակության ստեղծումը մեկ ինքնավարության մեջ։ Այսպիսով վերացվեցին շրջանային ինքնակառավարման մարմինները։ Կամայականությունները, որպես տարածքային միավորներ, չեն վերացվել։ Նախկին կամավորական խորհուրդների տեղում պլանավորվում է ծառայությունների կենտրոններ ստեղծել։ Կառավարության կողմից ընդունված 2007 թվականի սեպտեմբերի 4-ին Լատվիայի նոր վարչական բաժանման մասին որոշումը՝ 109 երկրամաս և 9 հանրապետական քաղաքներ, սահմանվել է 2009 թվականի հուլիսի 1-ին՝ 2009 թվականի հունիսի 6-ին կայացած ինքնակառավարման ընտրություններում ընտրված նոր Դումայի աշխատանքի մեկնարկի հետ մեկտեղ։
Համայնքների (Դումայի) իշխանության մարմիններն ընտրվում են 4 տարով։
Հանրաքվեներ
Հանրաքվեն կարող է անցկացվել Սեյմի որոշմամբ։ Սեյմի պատգամավորների առնվազն մեկ երրորդը կարող է պահանջել ոչ հրատապ կարգով ընդունված օրենքի կասեցում, և եթե այն հանրաքվեի դնելու համար երկու ամսվա ընթացքում ստորագրի քաղաքացիների առնվազն 10 տոկոսը, Սակայն Սեյմը չի ընդունում այդ օրենքի նոր խմբագրությունը առնվազն 3/4 ձայնով, տեղի կունենա համաժողովրդական քվեարկություն, որի համար սահմանված է առնվազն մասնակցություն՝ Սեյմի նախորդ ընտրությունների մասնակիցների կեսը։ Ավտոմատ կերպով ազգային քվեարկության է հանձնվում ընտրողների առնվազն 10%-ի Սեյմ ներկայացված օրինագիծը, սակայն մերժված կամ էապես փոփոխված։ Սահմանված են մի շարք հարցեր, որոնց մասին օրենքները ժողովրդական քվեարկության չեն կարող փոխանցվել ։
Ներկայացուցչություն ԵՄ-ում
Լատվիան Եվրախորհրդարանում ներկայացված է 736 պատգամավորից 8-ում ։ Պատգամավորներն ընտրվում են 5 տարով։
ԵՄ Խորհրդում Լատվիան 345-ից 4 ձայն ունի ։
Ընտրական հանձնաժողովներ
Կենտրոնական ընտրական հանձնաժողովը բաղկացած է 9 հոգուց՝ 8-ը, ներառյալ նախագահը, ընտրվում է Սեյմի կողմից, իսկ մեկը՝ Գերագույն դատարանի կողմից։ Վերընտրվում է Սեյմի յուրաքանչյուր գումարման հետ ։
Համայնքների ընտրական հանձնաժողովներն ընտրվում են համապատասխան Դումայի (խորհուրդների) կողմից և նույնպես աշխատում են մշտապես։ Ընտրական հանձնաժողովների անդամները չեն կարող թեկնածու լինել։
Արտաքին հղումներ
Կատեգորիա:Լատվիայի պետական կառուցվածք
Օպպիանոս
Օպպիանոս, հույն բանաստեղծ, ապրել և ստեղծագործել է հռոմեական կայսր Մարկոս Ավրելիոսի ժամանակ։
Բարոկկո
Բարոկկո (ենթադրաբար perola barroca, արտասովոր ձևի մարգարտահատիկ, կամ baroco, սխոլաստիկ տրամաբանության սիլլոգիզմներից մեկի մնեմոնիկ անվանումը), 16-րդ դարի վերջի և 18-րդ դարի կեսի եվրոպական արվեստում իշխող ոճ։
Ճարտարապետություն
Հակառեֆորմացիան է, որ լայնորեն կիրառել է բարոկկոն տաճարային շինարվեստում (ճիզվիտների կառույցները, Լատինական Ամերիկայի «ուլտրաբարոկկո» ճարտարապետություն)։ Սակայն տարածվել է ոչ միայն կաթոլիկական, այլև բողոքական, հետագայում՝ ուղղափառ եկեղեցու երկրներում։ Պալատական և եկեղեցական բարոկկոյի կողքին զարգացել են հակաֆեոդալական բողոքի, ինչպես և Հաբսբուրգների ու օսմանյան լծի դեմ սլավոնական ժողովուրդների ազգային-ազատագրական շարժումների հետ կապված «ստորին բարոկկոյի» ձևերը։ Բարոկկոյին բնորոշ է աշխարհի ընկալման և արտացոլման հակասությունը, զգայական և մտավոր լարվածությունը, ասկետության կոչերը միահյուսված են գեդոնիզմին, նրբությունը՝ կոպտությանը, վերացական սիմվոլիկան՝ մանրամասների նատուրալիստական մեկնաբանությանը։ Բարոկկոն դինամիկ, աֆեկտացիայի հակամետ ոճ էր, որին հատուկ էին թատերայնությունը, պատրանքայինը։ Բարոկկոն յուրացրել և մշակել է գեղարվեստական տարբեր ավանդույթներ՝ դրանք մտցնելով ազգային ոճերի զարգացման մեջ։ Բարոկկոյին բնորոշ է նաև արվեստի տարբեր տեսակների փոխադարձ ներգործությունը (օպերա), պոեզիայի ընկալումը որպես խոսող գեղանկարչություն, իսկ գեղանկարչությունը որպես համր պոեզիա, էմբլեմներով և այլաբանությամբ հրապուրվելը։ Բարոկկոն հենվել է սխոլաստիկ տրամաբանության և ճարտասանության վրա, կիրառել է բարդ փոխաբերություններ և նմանեցումներ, ժառանգել է միջնադարի և Վերածննդի առավել արտահայտիչ գեղարվեստական ձևերը, անտիկ կերպարները համադրել քրիստոնեականին։ Նկատելի է բարոկկոյի յուրացումն ու կիրառումը ռոմանտիզմի և նորագույն մոդեռնիստական հոսանքների կողմից։
Օպպիանոս
Աղբյուրներ
Կատեգորիա:Հին հույն բանաստեղծներ
Բարոկկո
Ճարտարապետություն
Ճարտարապետության մեջ, կերպարվեստում և դեկորատիվ արվեստում 16-րդ դարի կեսից մինչև 18-րդ դարի կեսը բարոկկոն եղել է հիմնական ոճական ուղղություններից մեկը։ Սերտորեն կապված լինելով միապետությանը, արիստոկրատիային և եկեղեցուն՝ բարոկկոյի արվեստը կոչված էր փառաբանելու, պրոպագանդելու նրանց հզորությունը։ Միաժամանակ արտացոլել է աշխարհի անսահմանության, բազմազանության, միասնականության, դրամատիկ բարդության և հավերժ փոփոխելիության նոր պատկերացումները, հետաքրքրությունը միջավայրի, մարդու շրջապատի և բնության տարերքի նկատմամբ։ Բարոկկոն հաջորդել է ինչպես Վերածննդի գեղարվեստական մշակույթին, այնպես էլ մաներիզմի սուբյեկտիվիստական արվեստին։ Բարոկկոյի արվեստին բնորոշ են վիթխարիությունը, ճոխությունն ու դինամիկան, պաթետիկ ոգևորությունը, զգացմունքի լարվածությունը, էֆեկտիվ տեսարանների, պատրանքայինի և իրականի համատեղման հակումը, մասշտաբների ու ռիթմերի, նյութերի ու ֆակտուրաների, լույսի և ստվերի ուժեղ կոնտրաստների հակումը։
Ռուսաստանում բարոկկոյի արվեստը զարգացել է 18-րդ դարի առաջին կեսին և արտացոլել է ազնվականական բացարձակ միապետության աճն ու ամրապնդումը (Պետերբուրգի, Պետերգոֆի, Ցարսկոյե Սելոյի և այլն համալիրները)։
Գրականություն
Բարոկկո տերմինը գրականության մեջ կիրառվել է 19-րդ դարի կեսից։ 20-րդ դարի 20-ական թվականները ունեցել է մի շարք սուբյեկտիվիստական մեկնաբանություններ, որոնք սակայն չեն համապատասխանում տերմինի ողջ տարողունակությանը, լայն առումով բարոկկոն դիտվում է որպես եվրոպական գրականության զարգացման պատմականորեն օրինաչափ ընդհանուր ոճ։ Գրական բարոկկոյին բնորոշ են հռետորականությունը և անսպասելի, երևակայությունը ցնցող «հեռավոր» գաղափարների, կերպարների ու պատկերացումների համադրություն պահանջող, «սրամտության սկզբունքի» վրա հենվող բարդ փոխաբերականությունը։
Երաժշտություն
Արտասահմանյան երաժշտագիտության մեջ «Բարոկկո» տերմինը կիրառվում է 20-րդ դարի սկզբից։ Երաժշտական բարոկկոյի դարաշրջան է համարվում նույն 16-րդ դարի վերջից 18-րդ դարի կեսը, երբ Եվրոպայի տարբեր երկրների երաժշտական մշակույթում երևան են եկել կոմպոզիցիոն տեխնիկայի մի շարք ընդհանուր հատկանիշներ՝ հիմնված մաժորա-մինոր համակարգի և ֆունկցիոնալ հարմոնիայի ձևավորման վրա (ակորդների և նրանց ֆունկցիոնալ հարաբերակցության գիտակցում, գեներալ-բասի հաստատում, տակտաբաժանման կիրառում ևն) ու երաժշտական-գործիքային նոր ժանրեր (պարտիա, սոնատ, ռիչերկար, ֆուգա և հատկապես, կոնցերտ)։ Իրականում այդ ժամանակաշրջանը ընդգրկել է միմյանցից տարբեր, երբեմն միմյանց հակասող երևույթներ՝ 16–17-րդ դարերի սահմանագլխի մադրիգալիստների երկերից մինչև Գեորգ Ֆրիդրիխ Հենդելի և Յոհան Սեբաստիան Բախի որևէ մեկ ոճի շրջանակում չպարփակվող ստեղծագործությունը։
Գրականություն
Կատեգորիա:Արվեստի ոճեր Կատեգորիա:Վաղ ժամանակակից պատմություն Կատեգորիա:Բարոկկո
Ուեսա դել Կոմուն
Ուեսա դել Կոմուն (Huesa del Común), բնակավայր և մունիցիպալիտետ Իսպանիայում։ Գտնվում է Տերուել պրովինցիայում (Արագոն ինքնավար համայնքում)։ Մունիցիպալիտետը գտնվում է Կուենկաս Միներաս շրջանում։ Տարածքը կազմում է 61.40 կմ2։ Բնակչությունը՝ 90 մարդ (2010 թվականի տվյալներով)։
Կատեգորիա:Իսպանիայի բնակավայրեր
Սեն Մամեսի ափերը
Սեն Մամեսի ափերը («Սեն Մամես գետի ափը»), իմպրեսիոնիստ նկարիչ Ալֆրեդ Սիսլեյի նկարը, պահվում է Էրմիտաժում։
Նկարի վրա պատկերված է գետ, դրա հեռու ափը` բարձր, հազվադեպ ծառերով, որոնց կողքին երկում են առանձին շինություններ, աջ կողմից երևում է Լուէնի միջով անցնող կամուրջը։ Մոտիկ ափին մի քանի ստրաֆաժային կերպարներ են, աջ կողմում նավակների խորդանոց է։ Պարզ երկնքում երևում են սպիտակ, փոքր ամպեր։ Նկարի փախ ներքևի անկյունում նկարչի ստորագրությունն է ու ամսաթիվ. ''Sisley. 84'':
1880 թվականին Ալֆրեդ Սիսլեյը միջոցներ խնայելու նպատակով Փարիզից տեղափոխվել է Մորե-սուր-Լուեն փոքրիկ քաղաքի մերձակայք։ Այդ քաղաքի մոտ է եղել Սեն Մամես բնակավայրը, որը տեղակայված էր Սեն գետի վտակ Լուեն գետի ափին։ Մորեում Սիսլեյն ապրել է մինչև իր կյանքի վերջը և նկարել է մի շարք նկարներ, այդ թվում և` «Սեն Մամեսի ափերը» կտավը։
Նկարը պատկերվել է 1884 թվականի վաղ գարնանը։ Լուվրի ֆոնդերում պահվում է Սիսլեյի նկարների ալբոմը, որը նա վարել է 1884 թվականի սկզբից, 22-րդ էջում է գտնվում Էրմիտաժում պահվող նկարի էսքիզային ճեպանկարը (գույքահամարը` RF 11596, 22) : Մարտի 7-ին Սիսլեյը գրել է իր գործակալ Պոլ Դյուրան Ռուելին.
Սիսլեյն իր խոսքի տերն է եղել և արդեն 1884 թվականի մարտի 24-ին պատրաստ նկարը հասել է Դյուրան Ռուելի պատկերասրահ։ Սակայն, միայն 1907 թվականին այն 20.000 ֆրանկով ձեռք է բերել մոսկվացի առևտրական և կոլեկցիոներ Իվան Մորոզովը։ Հոկտեմբերյան հեղափոխությունից հետո Մորոզովի հավաքածուն ազգայնացվել է և 1923 թվականից սկսած նկարները գտնվել են Նոր արևմտյան արվեստի թանգարանում։ 1948 թվականին այս թանգարանը կազմալուծվել է, և նկարը փոխանցվել է Էրմիտաժ։ 2014 թվականի վերջից ցուցադրվում է Գլխավոր շտաբի շենքում, 406 սրահում (Ալֆրեդ Սիսլեյի և Կամիլ Պիսսարոյի սրահ) ։
Էրմիտաժի` Արևմտաեվրոպական կերպարվեստի բաժնի գլխավոր գիտաշխատող Ալբերտ Կոստենևիչը, նկարագրելով նկարը, նշել է.
Գրականություն
Կատեգորիա:1884 նկարներ Կատեգորիա:Ալֆրեդ Սիսլեյի նկարներ Կատեգորիա:Էրմիտաժի նկարներ
Գևորգ Կարապետյան (այլ կիրառումներ)
Ստորև ներկայացված են Գևորգ Կարապետյան անունը կրող անձինք՝
Չուխուր Վերին
Չուխուր Վերին, գյուղ Արևմտյան Հայաստանում, Բիթլիսի վիլայեթի Բիթլիսի գավառում։
Բնակչության մասին տեղեկություններ չեն պահպանվել։
Տես նաև
Կատեգորիա:Արևմտյան Հայաստանի գյուղեր Կատեգորիա:Թուրքիայի քաղաքներ Կատեգորիա:Թուրքիայի քրդաբնակ բնակավայրեր
Սարտ-Չիշմա
Սարտ-Չիշմա (Сарт-Чишма, Һарт-Шишмә), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 956 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կարմասկալինսկի շրջանի բնակավայրեր
Մատտի Յոենսուու
Մատտի Յոենսուու (Matti Yrjänä Joensuu, ), ֆինլանդացի դետեկտիվ ժանրի գրող ։ Արժանացել է Ֆինլանդիայի պետական գրական մրցանակի (1982), Vuoden johtolanka մրցանակի, Մարտին Բեքի անվան մրցանակի (1987), երկու անգամ առաջադրվել է «Ֆինլանդիա» մրցանակի ։ Նրա երկերը թարգմանվել ու հրատարակվել են աշխարհի քսան ժողովուրդների լեզուներով։ «Չարի քահանան» վեպը թարգմանվել է նաև հայերեն։
Յոենսուուի շատ վեպերի գլխավոր հերոսը ոստիկան Տիմո Հարյունպաան է։ Դրանց մի մասի հիման վրա կինոնկարներ կան հեռուստասերիալներ են նկարահանվել։
Ծանոթագրություններ
Կատեգորիա:Ֆինն արձակագիրներ
Գևորգ Կարապետյան (ճարտարագետ)
Գևորգ Նահապետի Կարապետյան, հայ ճարտարագետ, կամրջաշինարար, գրող և ինքնուս կոմպոզիտոր ։
Կենսագրություն
Գևորգ Կարապետյանը ծնվել է 1936 թվականին Արարատի մարզի Ազատավան գյուղում։ Ավարտել է Երևանի Պոլիտեխնիկական ինստիտուտը՝ ստանալով ճարտարագետի որակավորում, մասնագիտացել կամուրջների և ճանապարհների նախագծման ոլորտում։ Հարյուրից ավել կամուրջների, ճանապարհների և քաղաքային այլ ենթակառուցվածքների հեղինակ է։
Նախագծային աշխատանքներ իրականացրել է ինչպես Հայաստանում, այնպես էլ արտերկրում. նրա աշխատանքների թվին են պատկանում կարևոր քաղաքային ենթակառուցվածք հանդիսացող կամուրջներ Երևանում, Վանաձորում, Ալավերդիում, Ջերմուկում և Հայաստանի այլ քաղաքներում, Արտաշատի լիճը, կամուրջներ և ճանապարհներ հետխորհրդային երկրներում և Սիրիայում։ Գևորգ Կարապետյանը նաև 5 գեղարվեստական ժողովածուների, ինչպես նաև 25 երգերի և 8 պարեղանակների հեղինակ է ։
Ծանոթագրություններ
Կատեգորիա:Հայ գրողներ Կատեգորիա:Հայ երգահաններ Կատեգորիա:Հայ ճարտարագետներ
Խոհարարուհին (ֆիլմ)
Սյուժե
Կոմբայնավար Ստեպան Կազանեցը, որը սիրահարվել էր երիտասարդ այրի Պավլինա Խուտորսկայային, փորձել է սիրո խոստովանություն անել նրան, սակայն անհաջողության է մատնվել, և կինը շերեփով հարվածել է նրա գլխին։ Այս սկանդալային սիրային պատմությունը հայտնի է դարձել Կուբանի ամբողջ տարածքում։ Կազակուհին հեռացել է իր հարազատ Կանևսկայա ստանիցայից և տեղավորվել կոմբայնավարների դաշտային ճամբարում։ Բայց Կազանեցը չի կարող ապրել իր սիրելիից հեռու և գնում է նրա հետևից։
Փաստեր ֆիլմի մասին
Ֆիլմը նկարահանվել է Ադիգեայի Հանրապետության Կրասնոգվարդեյսկոեի շրջանում 1964-1965 թվականներին և Կրասնոդարի երկրամասի Նեկրասովսկայա ստանիցայում (կախովի կամուրջ)։
Ըստ որոշ վկայությունների՝ Վլադիմիր Վիսոցկու դերը մասամբ հնչյունավորել է Էդմոնդ Քեոսայանը, իսկ Վիսոցկու փոխարեն երկու երգ կատարում է երգչախմբի մենակատարներից մեկը ։
Ծանոթագրություններ
Կատեգորիա:Խորհրդային ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Ռուսերեն ֆիլմեր Կատեգորիա:1965 ֆիլմեր Կատեգորիա:Խորհրդային կինոկատակերգություններ Կատեգորիա:Էդմոնդ Քեոսայանի ֆիլմեր Կատեգորիա:Խորհրդային մելոդրամա ֆիլմեր
Ռե Լյուիս
Ռեյ Էնթոնի Լյուիս (Ray Anthony Lewis, Jr., ), ամերիկացի ֆուտբոլիստ, որը հանդես է եկել Ֆուտբոլի ազգային լիգայի «Բալթիմոր Ռեյվենս» թիմի կազմում՝ խաղալով լայնբեքերի դիրքում։ Մայամիի համալսարանի ֆուտբոլի թիմի նախկին անդամ է։ Ֆուտբոլի ազգային լիգայում իր 17 տարվա կարիերայի ողջ ընթացքում խաղացել է միևնույն՝ «Բալթիմոր Ռեյվենս» ակումբում։
Անձնական կյանք
Լյուիսը քրիստոնյա է. այս մասին պատմել է 2006 թվականին, «Sports Illustrated» պարբերականին։ Ունի վեց երեխա՝ չորս տղա և երկու աղջիկ ։ Նրա տղան՝ Ռեյ Լյուիս Երրորդը, ամերիկյան ֆուտբոլ է խաղացել Մայամիի համալսարանի կազմում։
Մայքլ Ֆելպսը Ռեյվենսի վաղեմի երկրպագուն է. նա Ռեյվենսի հետ խորհրդակցել է Ամառային օլիմպիական խաղերին մասնակցությունից առաջ ։
2015 թվականին գրել է I Feel Like Going On: Life, Game, and Glory ինքնակենսագրական գիրքը ։
NFL 2005-ի Madden խաղի շապիկի դեմքն է ։
Ծանոթագրություն
<references group="" responsive="1">
Կատեգորիա:Ամերիկացի ամերիկյան ֆուտբոլիստներ Կատեգորիա:Մայամիի համալսարանի շրջանավարտներ
Ենիքյոյ (այլ կիրառումներ)
Ենիքյոյ, կարող է վերաբերել՝
Առաջամուղ
Առաջամուղ համայնքի կազմի մեջ ընդգրկված է նաև Արաքսավան գյուղը։ Արաքսավան գյուղում բնակվում է 35 մարդ, կա 12 տնտեսություն։ Առաջամուղ գյուղից գտնվում է 11 կմ հեռավորության վրա։
Աշխարհագրություն
Համայնքը լեռնային է, ունի 457,87 հա տարածք, որից 443,0 հա գյուղատնտեսական նշանակություն։
Պատմություն
Համայնքը հիմնադրվել է 2004 թվականին «Թուֆենկյան Հիմնադրամի» կողմից, Արցախի իշխանությունների հետ համատեղ։
2020 թվականի Արցախյան երկրորդ պատերազմի արդյունքում գյուղը հայաթափվել և անցել է Ադրբեջանի հսկողության տակ ։
Բնակչություն
Առաջամուղ համայնքի բնակչության թվաքանակը կազմում է 117 մարդ, կա 18 տնտեսություն։
Բնակավայրի ազգաբնակչության փոփոխությունը.
Տնտեսություն
Բնակչությունը հիմնականում զբաղվում է գյուղատնտեսությամբ` անասնապահությամբ և հողագործությամբ։
Հասարարակական կառույցներ
Առաջամուղում գործում է դպրոց, բուժկետ ինչպես նաև երիտասարդական սպորտային ունիվերսալ դաշտ ։
Ծանոթագրություններ
Կատեգորիա:Հադրութի շրջանի բնակավայրեր Կատեգորիա:Սիսական-ի-Կոտակ գավառի բնակավայրեր Կատեգորիա:2004 թվականին հիմնադրված բնակավայրեր Կատեգորիա:Ադրբեջանի կողմի բռնազավթված տարածքներ
Բարոմետր
Բարոմետր (βάρος, ծանրություն, կշիռ և, չափ), մթնոլորտային ճնշումը չափելու սարք ։ Սնդիկային բարոմետրը ստեղծվել է 1644 թվականին իտալացի մաթեմատիկող և ֆիզիկոս Էվանջելիստա Տորիչելլիի կողմից։
Նկարագրություն
Սնդիկային բարոմետրը բաղկացած է երկու հաղորդակից անոթներից, որոնցից մեկը վերևից փակ, օդ չպարունակող, մոտ 90 սմ երկարությամբ ապակե խողովակ է։ Որպես մթնոլորտային ճնշման չափ ընդունվում է սնդիկի սյան ճնշումը՝ արտահայտված մմ սնդիկի սյունով կամ բարերով։ Մթնոլորտային ճնշումը հաշվելիս բարոմետրի ցուցմունքների մեջ մտցնում են ճշգրտումներ, հաշվի են առնվում սնդիկի խտության ու սարքի չափերի կախումը ջերմաստիճանից, տեղանքի աշխարհագրական լայնությունից և ծովի մակերևույթից ունեցած բարձրությունից։ Հաղորդակից անոթների ձևից կախված՝ սնդիկային բարոմետրերը լինում են գավաթային, սիֆոնային և սիֆոնագավաթային։ Օդերևութաբանական կայաններում օգտվում են կայանա-գավաթային բարոմետրից։ Բոլոր սնդիկային բարոմետրերը բացարձակ սարքեր են, որովհետև դրանց ցուցմունքներով անմիջականորեն որոշվում է մթնոլորտային ճնշումը։
Սարք
Հեղուկ բարոմետրերի ճնշումը չափվում է խողովակում սնդիկի սյան բարձրությունով, որի ծայրը վերևից զոդված է, իսկ ներքևի ծայրը իջեցված է հեղուկով տարրայի մեջ։ Այն ցույց է տալի մթնոլորտային ճնշումը, որը ազդում է մետաղյա ծալքավոր բարակ պատերով տուփի վրա, որում օդը նոսրացված է։ Մթնոլորտային ճնշման փոքրացման դեպքում տուփը թեթևակի ընդարձակվում է, իսկ բարձրացման դեպքում՝ սեղմվում է՝ ազդելով նրան կցված զսպանակի վրա ։
Ներկա ժամանակներում լայն տարածում են ստացել թվային բարոմետրերը։
Տեսակներ
Տարածված են մեխանիկական, հեղուկային (մթնոլորտային ճնշումը հավասարակշռվում է հեղուկի սյան կշռով) և դեֆորմացիոն (աշխատանքը պայմանավորված է թաղանթավոր արկղիկի առաձգական դեֆորմացիայով, բարոմետրերը և հիփսոջերմաչափերը (աշխատում են ճնշումից կախված՝ հեղուկի եռման ջերմաստիճանի փոփոխման երևույթի հիման վրա)։ Առավել ճշգրիտ են ստանդարտ սնդիկային բարոմետրերը, որոնցում սնդիկի մեծ խտության շնորհիվ սյունը համեմատաբար կարճ է լինում։ Հաղորդակից անոթների ձևից կախված՝ սնդիկային բարոմետրերը լինում են գավաթային, սիֆոնային և սիֆոնագավաթային։
Տորրիչելլիի փորձերի հիման վրա ստեղծված հեղուկային բարոմետրերը աշխատում են հեղուկ սնդիկով։ Մթնոլորտային ճնշման փոփոխման ժամանակ սնդիկը խողովակում բարձրանում կամ իջնում է։
Մեխանիկական բարոմետրը, որը ընդունված է անվանել նաև աներոիդ՝ աշխատում է հետևյալ սկզբունքով՝ մթնոլորտային ճնշման փոփոխման հետ տուփի կափարիչը, որին ամրացված է փոխանցող մեխանիզմով զսպանակ, դեֆորմացվում է, ինչի պատճառով էլ սլաքը ցույց է տալիս սանդղակի վրա համապատասխան տվյալները ։
Ծանոթագրություններ
Կատեգորիա:Չափիչ սարքեր
Կումիսի
Կումիսի (კუმისი), գյուղ Վրաստանում։ Գտնվում է Քվեմո Քարթլիի մարզի Գարդաբանի շրջանում ։
Դիրք
Գյուղը գտնվում է ծովի մակարդակից 500 մետր բարձրության վրա։ Շրջկենտրոն Գարդաբանից հեռու է 48 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1900 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Գարդաբանի շրջան
Դինամո Բուխարեստ (ֆուտբոլային ակումբ)
«Դինամո» Ֆուտբոլային Ակումբը մասնագիտական ֆուտբոլային ակումբ է, որը հանդես է գալիս Բուխարեստում։
Պատմություն
«Դինամո» Ֆուտբոլային Ակումբը հիմնադրվել է 1948 թվականին, Բուխարեստ քաղաքում։
Արտաքին հղումներ
Դինամո Բուխարեստ
Բարղամ
Բարղամ, գյուղ Արևմտյան Հայաստանի Խարբերդի վիլայեթում, Տիվրիկ լեռան լանջին։ 20-րդ դարի սկզբին ուներ 30 տուն հայ բնակիչ, որոնք զբաղվում էին երկրագործությամբ և անասնապահությամբ։ Գյուղն ուներ եկեղեցի (Ս. Աստվածածին)։ Բարղամի բնակիչները տեղահանվել են առաջին համաշխարհային պատերազմի տարիներին։ Նրանց մի մասը զոհվել է, փրկվածները տարագրվել են օտար երկրներ։
Կատեգորիա:Արևմտյան Հայաստանի բնակավայրեր
Աբեդ
Աբեդ (Աբեդի), վայր Կիլիկիայի հայկական թագավորությունում, Դաշտային Կիլիկիայում, Ամուդան բերդի մոտ։ Հիշատակված է Լևոն Բ-ի 1212 թվականի պարգևագրում, ըստ որի՝ Աբեդը Ամուդան բերդի հետ միասին տրվել է Տևտոնյան ասպետներին ։
Ծանոթագրություններ
Կատեգորիա:Կիլիկիայի հայաբնակ բնակավայրեր
Կրիվոե (լիճ)
Բուսական աշխարհ
Կրիվոե լիճն աչքի չի ընկնում հարուստ բուսականությամբ։ Եղեգնը և շամբին ձևավորում են 10 մ լայնությամբ հատված։ Շատ տեղեր քարքարոտ են և ընդհանրապես զուրկ են բուսականությունից։ Ջրի թափանցիկության շնորհիվ` բույսերը տեսանելի են մինչև 8 մ խորությունից։
Կենդանական աշխարհ
Պլանկտոնի քանակությունը քիչ է։ Առանձնանում է խեցգետնի Limnocalanus macrurus տեսակի առկայությամբ։ Լճի ջրերում հանդիպում են սիգ, շիղաձկներ, գայլաձկներ, օձաձկներ, ծանծաղաձկներ, պերկես։
Էկոլոգիա
Լճի ափերը քիչ են բնակեցված։ Լճի շրջակայքում չկան արդյունաբերական ձեռնարկություններ, իսկ շրջակայքում առկա խիտ անտառները պահպանում են լիճը գյուղատնտեսական աղտոտումից։ Այս գործոններով էլ պայմանավորված է լճի ջրերի մաքրությունն ու լավ որակը, ինչը գրավում է զբոսաշրջիկներին։ Եզակի մարգարտի պահպանման նպատակով լիճն իր շրջակայքով 1979 թվականին հռչակվել է հանրապետական նշանակության ջրային արգելավայր։
Ծանոթագրություններ
Կատեգորիա:Բելառուսի լճեր Կատեգորիա:Եվրոպայի լճեր
Վերխնիե Դոմանիչի
Վերխնիե Դոմանիչի (Верхние Доманичи), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Կուլլի (գյուղ, Ռաննու շրջան)
Կուլլի (Kulli), գյուղ Էստոնիայի Տարտումաա նահանգի Ռաննու շրջանում։
2011 թվականի տվյալներով գյուղում բնակվում էր 70 մարդ։
Արտաքին հղումներ
Կատեգորիա:Էստոնիայի Տարտումաա նահանգի Ռաննու շրջանի բնակավայրեր Կատեգորիա:Էստոնիայի գյուղեր
Անտոնիո Քալդարա
Անտոնիո Քալդարա (Antonio Caldara, ), բարոկո դարաշրջանի իտալացի կոմպոզիտոր։ Երաժշտության պատմության ամենաբեղուն կոմպոզիտորներից է. նրան է պատկանում շուրջ 3500 ստեղծագործություն։ Գրել է 69 օպերա (Մասնավորապես Մեթաստազիոյի լիբրետտոների վրա), բազմաթիվ եկեղեցական ստեղծագործություններ՝ մոտետներ, օրհներգեր, օրատորիաներ («Մարիամ Մագդաղենացին Քրիստոսի ոտքերի մոտ» (շուրջ 1700), «Չարչարանքների օրատորիա» ("La Passione di Gesu Cristo Signor Nostro"), կատարվել է 1730, և այլն)։
Ծանոթագրություններ
Կատեգորիա:Իտալացի երգահաններ Կատեգորիա:Իտալացի կոմպոզիտորներ Կատեգորիա:Օպերային կոմպոզիտորներ
Շիվա Ն’Զիգու
Շիվա Ն’Զիգու (Shiva-Star N'Zigou, ), գաբոնցի ֆուտբոլիստ, Ֆրանսիայի 7-րդ լիգայում հանդես եկող «Սերիզե» ակումբի հարձակվող։
Կենսագրություն
Շիվա Ն’Զիգուն ծնվել է 1983 թվականի հոկտեմբերի 24-ին Չիբանգայում։ Ինչպես շատ այլ գաբոնցիներ աղքատ ընտանիքներից, տղան այլ զվարճանքներ չուներ, քան Չիբանգայի բակերով լաթերից կարված գնդակով խաղալը։
9 տարեկանում Ն’Զիգուն փորձաշրջան է անցել «Լիբրևիլ» ակումբի մանկական թիմում, որն այդ ժամանակ Գաբոնի եռակի չեմպիոն էր։ Ն’Զիգուն թիմում մարզվել է երկու տարի, որից հետո տեղափոխվել է մեկ այլ թիմ՝ «Օրամբակա»։ Այստեղ Ն’Զիգուին նկատել են Եվրոպայի սկաուտները, իսկ 1997 թվականին նա լքել է Աֆրիկան՝ միանալով «Անժեր» ակումբին, որի գիշերօթիկ դպրոցում Ն’Զիգուն անցկացրել է մեկ տարուց մի փոքր ավելի։
1998 թվականին տաղանդավոր գաբոնցու խաղը նկատել են «Նանտ» ակումբում․ ֆրանսիական ֆուտբոլի այն ժամանակվա առաջատարներից մեկի առաջարկից Ն’Զիգուն չի կարողացել հրաժարվել և եկել է այդ թիմ` պայմանագիր կնքելով դեկտեմբերին։ Հիմնական կազմում Ն’Զիգուն նորամուտը նշել է մեկ տարի անց, իսկ Ֆրանսիայի առաջնությունում միայն 2002-ին՝ «Բորդոյի» հետ խաղում։ Ն’Զիգուն անցկացրել է 5 մրցաշրջան, բայց միայն նախավերջինը կարելի է հաջողված անվանել, թեև թիմը չի փայլել՝ զբաղեցնելով 6-րդ հորիզոնականը։ Ն’Զիգուն այնտեղ եղել է հիմնական կազմի խաղացող՝ անցկացնելով 20 հանդիպում, ավելի շատ, քան նախորդ բոլոր մրցաշրջաններում։
2004/05 մրցաշրջանում Ն’Զիգուն, որն ընդհանրապես դադարել է հայտավորվել խաղերին, վարձավճարով տեղափոխվել է «Գյոնիոն» ակումբ, որտեղ միանգամից դարձել է թիմի առաջատարը՝ խաղալով բոլոր հանդիպումներում ու խփելով 5 գնդակ։ Վերադառնալով «Նանտ»՝ Ն’Զիգու որոշել է չերկարաձգել պայմանագիրը և տեղափոխվել «Ռեյմս»։ Դրանից հետո Ն’Զիգուի կարիերան կտրուկ անկում է ապրել։ Նա որոշ ժամանակ հանդես է եկել բելգիական ցածր լիգաներում և Գաբոնում։ 2013 թվականի ամռանը վերադարձել է Ֆրանսիա, «Վանդե Ֆոնտեն Ֆուտում», խաղացել է սիրողական առաջնությունում, իսկ մեկ տարի անց միացել է «Սեն Նազերին»։
Նախապատմություն
Ն’Զիգուն ամենաերիտասարդ խաղացողն է, ով երբևէ հանդես է եկել Աֆրիկայի ազգերի գավաթի խաղարկությունում։ 2000 թվականի Աֆրիկայի ազգերի գավաթի խաղարկությունում՝ 16 տարեկան 93 օրականում՝ իր դեբյուտային խաղում, նա գոլ է խփել Գաբոնի ազգային հավաքականի կազմում՝ 3-1 հաշվով պարտվելով Հարավային Աֆրիկային։ Նա ամենաերիտասարդ խաղացողն է, ով երբևէ գոլ է խփել այդ մրցաշարում։ Այնուամենայնիվ, 2018-ին նա խոստովանել է, որ ստել է տարիքի մասին, և որ ինքը 5 տարով ավելի մեծ է, քան ենթադրվում էր։ Սակայն մաթեմատիկները հաշվարկել են, որ այդ մրցաշարում նա դեռ առնվազն տասնութ տարեկան կլիներ ։
Արտաքին հղումներ
Կատեգորիա:Ռեյմսի ֆուտբոլիստներ Կատեգորիա:Նանտի ֆուտբոլիստներ Կատեգորիա:Վիրտոնի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Անժեի ֆուտբոլիստներ
Անն-Գրեթե Սթրյոմ-Էրիքսեն
Կրթություն և աշխատանք
Սթրյոմ-Էրիքսենը 1974 թվականին սովորել է Բերգենի համալսարանի ՏՏ ճարտարագիտության բաժնում։ Այնուհետև նա մինչև 1981 թվականը ԱՄՆ-ում սովորել է Հարավային Դակոտայի հանքարդյունաբերության և ինժեներության դպրոցում, մինչև 1984 թվականը աշխատել է Բերգենի համալսարանի ՏՏ համակարգերի վրա ։ Նա մինչև 1988 թվականը եղել է Siemens Nixdorf Informationssysteme ընկերության ավագ խորհրդական, 1991-1995 թվականներին՝ BDC AS ընկերության ։
Քաղաքական գործունեություն
Անն-Գրեթե Սթրյոմ-Էրիքսեն եղել է Բերգենի քաղաքապետ 1999-2000 թվականներին, քաղաքի խորհրդում տեղ է զբաղեցրել 2000-2003 թվականներին ։ Լինելով քաղաքապետ՝ նա եղել է Աշխարհի ժառանգություն քաղաքների կազմակերպության նախագահ 1999-2001 թվականներին։ Նա 1997-1999 թվականներին նաև եղել է կուսակցության տեղի բաժնի ղեկավարը, ինչպես նաև եղել է Լեյբորիստական կուսակցության կենտրոնական կոմիտեի անդամ 2002-2007 թվականներին ։
Նա ընտրվել է Նորվեգիայի պառլամենտում Հորդալանի կողմից 2005 թվականին։ 2005 թվականին նա նշանակվել է Պաշտպանություն նախարար Կարմիր-կանաչ կոալիցիայի կառավարության ղեկավար Ենս Սթոլթենբերգի կողմից։ Նրա տեղը պառլամենտում զբաղեցրել է Դագ Օլե Տայգենը։ 2009 թվականի Նորվեգիայի պառլամենտական ընտրությունների ժամանակ նա նշանակվել է Առողջապայության և խնամքի ծառայությունների նախարար, մինչև կրկին զբաղեցրել է Պաշտպանության նախարարի պաշտոնը 2012 թվականին ։
Սթրյոմ-Էրիքսենը չի վերընտրվել է 2013 թվականի Նորվեգիայի պառլամենտական ընտրությունների ժամանակ ։
Արտաքին հղումներ
Կատեգորիա:Նորվեգիայի քաղաքական գործիչներ Կատեգորիա:Պաշտպանության կին նախարարներ Կատեգորիա:Նորվեգիայի նախարարներ Կատեգորիա:Նորվեգիայի քաղաքական գործիչներ Կատեգորիա:Նորվեգիայի կին քաղաքական գործիչներ
Եռանկյունի (այլ կիրառումներ)
Եռանկյունի, կարող է վերաբերել՝
Լուի Ժուրդան
Լուի Ժուրդան (Louis Jourdan, ), ֆրանսիացի կինոդերասան, ով նկարահանվել է դասական Հոլիվուդի ֆիլմերում։
Կենսագրություն
Կրթությունն ստացել է Ֆրանսիայում, Մեծ Բրիտանիայում և Թուրքիայում։ École Dramatique-ում ուսումնասիրել է դրամատիկական արվեստ (Ռենե Սիմոնի դասարանում)։
1939 թվականին կայացել է «Կորսար» ֆիլմում Ժուրդանի կինոդեբյուտը։ Ունենալով ներկայանալի արտաքին՝ նա իր ամբողջ կարիերայի ընթացքում ստիպված է եղել խաղալ ռոմանտիկ, գեղեցիկ, գրավիչ տղամարդու, ինչպես նաև սիրեկանի կերպարներ։ Երկրորդ Համաշխարհային պատերազմի ժամանակ, երբ նրա հայրը ձերբակալված էր Գեստապո բանտում, Լուին և նրա 2 եղբայրները միացան Ֆրանսիական ընդդիմությանը։ Ինչպես նաև դերասանը հրաժարվեց հանդես գալ պրոպագանդական ֆիլմում, և նրա մասնակցությամբ ֆիլմերը չցուցադրվեցին ։
1947 թվականներին հայտնի ամերիկյան պրոդյուսեր Դեվիդ Սելզնիկը հրավիրեց Լուի Ժուրդանին Հոլիվուդ։ Լուի Ժորդանը կատարեց գլխավոր դեր Անդրեյ Խիչոկի «Պարադայնի գործը» ֆիլմում (Անդրե Լատուա, 1947)։ Լուի Ժուրդանն ավելի հայտնի դարձավ 1958 թվականին Վինսեթ Մինել Ժիժի ֆիլմում նկարահանվելուց հետո (Գաստոն)։
1961 թվականին կատարել է Էդմոն Դանթեսի դերը, Կլոդ Օտան - Լարաի «Կոմս Մոնտե Քրիստո» ֆիլմում (1961), իսկ 1975 թվականին «Կոմս Մոնտե Քրիստո» նույնանուն ֆիլմում խաղացել է իր ընդդիմախոս Վիլֆոորի դերը։ Այդ դերից հետո Ժուրդանը իրեն առաջարկեց չարագործի դերում։ 1977 թվականին նա խաղացել է Գրաֆ Դրակուլայի դերը BBC կազմակերմության նույնանուն ֆիլմում, իսկ 80 - ականներին ստեղծեց նենգ թշնամի Ջեյմս Բոնդի կերպարը, Կամել Հանի կերպարը «Ութոտնոուկ» ֆիլմում (1983), չար հանճար, բժիշկ Անտոն Էրկեյնի կերպարը «Ճահճային արարածը» երկերգության մեջ։ Այդ ժամանակ Ժուրդանը խաղացել է նաև ամերիկյան և Ֆրանսիական սերիալներում (հաճախակի է նկարահանվել «Կոլոմբո» սերիալում)։ Դերասանը շարունակում էր ակտիվ աշխատել ինչպես Եվրոպաում, այնպես էլ Հոլիվուդում մինչ 1990- ական թվականները։ Կինոյում նրա վերջին աշխատանքը եղել է Ֆիլիպի կերպարը 1992 թվականին նկարահանված «Տարին վայրկյաններ է» ֆիլմում։
Վերջին տարիներին Լուի Ժուրդանը ապրում էր Ֆրանսիայի հարավում՝ Վիելեյում, Կալիֆորնիա նահանգի Բևեռլի Հիլզում գտնվող իր տանը, որտեղ և մահացել է 2015 թվականի փետրվարի 14-ին։
Ծանոթագրություններ
Կատեգորիա:Ֆրանսիացի դերասաններ Կատեգորիա:Ամերիկացի դերասաններ Կատեգորիա:Թատրոնի ֆրանսիացի դերասաններ Կատեգորիա:Պատվո լեգեոնի շքանշանի ասպետներ
Գյուղատեղի Քաղենի
Քաղենի բնակավայր (նաև՝ Քաղենի բնակատեղի, Քաղենի ամրոց, Դաշտադեմի ամրոց, Քաղենի քաղաք, Քաղենի գյուղատեղի ), ընդարձակ բնակատեղի-ամրոց Հայաստանի Արագածոտնի մարզի Դաշտադեմ գյուղում։ Ներառում է հնագույն բնակատեղիի ավերակները, Սուրբ Քրիստափորի վանքը, Դաշտադեմի ամրոցը և վերջինի ներսում գտնվող միջնաբերդը, եկեղեցին ու այլ կառույցներ ։
Ռյադովոե
2001 թվականի տվյալներով Ռյադովոե ավանում բնակվում էր 506 մարդ։
Գյուղատեղի Քաղենի
Ընդգրկված է Հայաստանի Արագածոտնի մարզի պատմության և անշարժ հուշարձանների ցանկում որպես տեղական նշանակության հուշարձան ։
Ռյադովոե
Արտաքին հղումներ
Կատեգորիա:Ուկրաինայի Կիրովոգրադի մարզի Պետրովսկի շրջանի բնակավայրեր Կատեգորիա:Ուկրաինայի ավաններ
Գյուղատեղի Քաղենի
Պատմություն
Ենթադրվում է, որ բնակավայրը գոյություն է ունեցել դեռևս Վանի թագավորության ժամանակներում։ Այդ ժամանակ է հիմնադրվել Դաշտադեմի ամրոցի տարածքում նախկինում կառուցված ամրոցը։ Ըստ Հայաստանի պետական պահպանության հուշարձանների ցանկի՝ բնակատեղին թվագրվում է 7-ից 18-րդ դարերով ։
Դաշտադեմի ամրոց
Դաշտադեմի ամրոցը, որը անվանում են նաև Քաղենի ամրոց, գտնվում է Քաղենի հնավայրի հյուսիսային կողմում։ Այն Հայաստանի խոշորագույն ամրոցներից մեկն է։ Ենթադրվում է, որ այն կառուցվել է Վանի թագավորության ժամանակներում կառուցված ամրոցի տեղում՝ Կամսարականների օրոք։ Ամրոցի մասին հիշատակություն կա Ղևոնդ պատմիչի աշխատության մեջ, ով նկարագրում է դեպի Հայաստան արաբների կատարած արշավանքների առաջին շրջանը։
Սուրբ Քրիստափորի վանք
Սուրբ Քրիստափորի վանքը գտնվում է բնակատեղիի հարավում։ Վանքը բաղկացած է Սուրբ Աստվածածին եկեղեցուց, որը կառուցվել է 7-րդ դարում, նրանից հյուսիս՝ քառակուսի հատակագծով եռահարկ դամբանատուն-զանգակատնից, միաբանության բնակելի շենքերի ավերակներից, անմշակ քարով շարված պարսպից և 10-14-րդ դարերի խաչքարերով հարուստ գերեզմանատնից, որտեղ գտնվում է նաև մ․թ․ա․ 2-րդ հազարամյակով թվագրվող վիշապաքար ։
Ծանոթագրություններ
Կատեգորիա:Արագածոտնի մարզի հայկական բերդեր և ամրոցներ Կատեգորիա:7-րդ դարի հայկական բերդեր և ամրոցներ Կատեգորիա:Արագածոտնի մարզի տեսարժան վայրեր Կատեգորիա:7-րդ դարի ամրաշինական կառույցներ
Եռվա-Յաանի (այլ կիրառումներ)
Եռվա-Յաանի, կարող է վերաբերել՝